open-index/open-wikipedia-markdown huggingface dataset:
Ινγένιος

Ο **Ινγένιος**, λατιν.: *Ingenuus* ήταν Ρωμαίος στρατιωτικός διοικητής, ο αυτοκρατορικός απεσταλμένος (legatus) στην Παννονία, ο οποίος έγινε σφετεριστής τού θρόνου τού Αυτοκράτορα Γαλλιηνού, όταν ηγήθηκε μίας σύντομης και ανεπιτυχούς εξέγερσης το έτος 260 . Διορισμένος από τον ίδιο τον Γαλλιηνό,  ο Ινγένιος τον εξυπηρέτησε καλά αποκρούοντας μία εισβολή των Σαρματών και ασφαλίζοντας τα σύνορα της Παννονίας, τουλάχιστον προσωρινά. Ο Iνγένιος είχε επίσης χρεωθεί με τη στρατιωτική εκπαίδευση του ''καίσαρα'' Κορνήλιου Λικίνιου Βαλεριανού, του νεαρού γιου του αυτοκράτορα Γαλλιηνού, αλλά μετά το τέλος τού αγοριού το 258, η θέση του έγινε επικίνδυνη. 

Ένας δημοφιλής και αξιολάτρευτος διοικητής,  ο Ινγένιος βρήκε την ευκαιρία να γίνει Ρωμαίος αυτοκράτορας, όταν ο Βαλεριανός Α΄ (πατέρας του Γαλλιηνού) αιχμαλωτίστηκε και σκοτώθηκε από τον Σαπούρ Α΄ της αυτοκρατορίας των Σασσανιδών. Απκηρύσσοντας την πίστη τους στον γιο του Βαλεριανού Α΄, οι λεγεώνες της Μοισίας ανακήρυξαν τον Ινγένιο ως Ρωμαίο Αυτοκράτορα στο Σίρμιον το 260.  Ο Γαλλιηνός ήταν στη Γερμανία στο σύνορο του Ρήνου,  έτσι ενήργησε γρήγορα ανακαλώντας στρατεύματα από τη Γαλατία και, μετά από μία γρήγορη πορεία, συνάντησε τον Iνγένιο στο πεδίο μάχης στη Mούρσα. Τα στρατεύματα του Iνγένιου ηττήθηκαν, καθώς ο στρατηγός τού Γαλλιηνού, ο Aυρέολος, χρησιμοποίησε σε μεγάλο βαθμό το πλεονέκτημα, που έδινε η κινητικότητα ενός βελτιωμένου ιππικού τμήματος του στρατού, μία αξιοσημείωτη στρατιωτική καινοτομία που ήθελε ο Αυτοκράτορας. 

Ο Iνγένιος απεβίωσε μετά τη μάχη πνίγοντας τον εαυτό του σε ένα κοντινό ποτάμι, για να αποφύγει τη σύλληψη. 

## Σημειώσεις

## Βιβλιογραφικές αναφορές
* Leadbetter, William (1998). "Ingenuus (260 A.D.)". De Imperatoribus Romanis. Retrieved 2010-12-25.
* Jones, A.H.M.; Martindale, J.R. (1987). The Prosopography of the Later Roman Empire, Vol. I: AD260-395. Cambridge: Cambridge University Press. OCLC 490356338.
* Peachin, Michael (1990). Roman imperial titulature and chronology, A.D. 235-284. Amsterdam: Gieben. OCLC 21388903. Retrieved 2010-12-25.

Κατηγορία:Ρωμαίοι σφετεριστές
Reddi (συγκρότημα)

Οι **Reddi** (στυλιστικά με όλα κεφαλαία) είναι ένα Δανο-Σουηδικό, αποκλειστικά γυναικείο ποπ-ροκ συγκρότημα. Το συγκρότημα πρόκειται να εκπροσωπήσει τη Δανία στον Διαγωνισμό Τραγουδιού της Eurovision 2022 με το τραγούδι "The Show".

## Μέλη
* Ματίλντε "Σίγκι" Σέϊβερι (από Δανία) – φωνητικά, κιθάρα
* Άγκνες Ρόσλουντ (από Σουηδία) – κιθάρα
* Ίντα Μπέργκβιστ (από Σουηδία) – μπάσο
* Ιχάν Χαϊντάρ (από Δανία) – ντράμς

## Δισκογραφία
### Singles
* "The Show"

## The Show

Το **"The Show"** είναι ένα σινγκλ του 2022 από το δανο-σουηδικό πανκ ροκ συγκρότημα Reddi. Το τραγούδι πρόκειται να εκπροσωπήσει τη Δανία στον Διαγωνισμό Τραγουδιού της Eurovision 2022 στο Τορίνο της Ιταλίας μετά τη νίκη του στο *DMGP 2022*, τον εθνικό τελικό της Δανίας.

## Παραπομπές


## Εξωτερικοί σύνδεσμοι
* 

Κατηγορία:Διαγωνισμός Τραγουδιού Eurovision 2022
Κατηγορία:Συμμετέχοντες στη Eurovision
Κατηγορία:Δανοί τραγουδιστές
Πόπλιος Λικίνιος Εγνάτιος Μαρινιανός

Ο **Πόπλιος Λικίνιος Εγνάτιος Μαρινιανός**, λατιν.: *Publius Licinius Egnatius Marinianus* (π. 249268) ήταν ο τρίτος και νεότερος γιος του Ρωμαίου Αυτοκράτορα Γαλλιηνού και της *[[Augusta (τιμητική)|Αυγούστας]]* Κορνηλίας Σαλονίνας.

## Βιογραφία
Ο Γαλλιηνός τον διόρισε μαζί με τον Ασπ. Πατέρνο ως ύπατο στις αρχές του 268. Τα δύο μεγαλύτερα αδέλφια του, ο Βαλεριανός Β΄ και ο Σαλονίνος, είχαν αποβιώσει νωρίτερα, και έτσι ήταν ο διάδοχος του θρόνου.

Ο Μαρινιανός, μαζί με τον θείο του από τον πατέρα του, Βαλεριανό τον Νεότερο, εξοντώθηκαν το φθινόπωρο του 268 σε μία εκκαθάριση των οπαδών του Γαλλιηνού. 

## Σημειώσεις

Κατηγορία:Ρωμαίοι ύπατοι του 3ου αιώνα
Άλβαν (μουσικός)

Ο **Αλέξις Μόρβαν-Ρόσιους** (στα Γαλλικά: *Alexis Morvan-Rosius*, γεννημένος στις 17 Μαρτίου 1993), γνωστός επαγγελματικά ως **Άλβαν** (*Alvan*), είναι Γάλλος μουσικός από τη Ρεν. Πρόκειται να εκπροσωπήσει τη Γαλλία στον Διαγωνισμό Τραγουδιού της Eurovision 2022 μαζί με τις Ahez με το τραγούδι "Fulenn".

## Δισκογραφία
### EP
* *Home* (2016)

### Singles

## Παραπομπές


Κατηγορία:Διαγωνισμός Τραγουδιού Eurovision 2022
Κατηγορία:Συμμετέχοντες στη Eurovision
Κατηγορία:Γάλλοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Γαλλία
Λικίνιος Βαλεριανός (αδελφός του Γαλλιηνού)

Ο **Λικίνιος Βαλεριανός ο Νεότερος**, λατιν.: *Licinius Valerianus Minor* (απεβ. το 268) από το γένος των Λικινίων, ήταν γιος του Ρωμαίου Αυτοκράτορα Βαλεριανού και της δεύτερης συζύγου του Κορνηλίας Γαλλονίας, και ετεροθαλής αδελφός του Αυτοκράτορα Γαλλιηνού.

## Βιογραφία
Σε ένα *υπατικό έτος* (nundinium) κάπου μεταξύ 253 και 264 έγινε ύπατος και διορίστηκε αντικαταστάτης ύπατος το 265  Απεβίωσε στον απόηχο της δολοφονίας τού αδελφού του το φθινόπωρο του 268 και τού ανιψιού του Π. Λικίνιου Ε. Μαρινιανού, σε μία εκκαθάριση κατά των οπαδών του Γαλλιηνού. Ο Ιωάννης Ζωναράς αναφέρει, ότι σκοτώθηκε στη Ρώμη, ενώ ο Ευτρόπιος και η *[[Ιστορία των Αυγούστων]]* (Historia Augusta) αναφέρουν, ότι δολοφονήθηκε στο Mεδιόλανον. 

## Βιβλιογραφικές αναφορές

Κατηγορία:Ρωμαίοι ευγενείς
Ahez

Οι **Ahez** είναι ένα γαλλικό φωνητικό συγκρότημα από το Καρχέ της Βρετάνης, που αποτελείται από τους Μαρίν Λαβίν, Στέρεν Ντιριντολού και Στέρεν Λε Γκιλού.[1] Το τρίο πρόκειται να εκπροσωπήσει τη Γαλλία στον Διαγωνισμό Τραγουδιού της Eurovision 2022 μαζί με τον Άλβαν με το τραγούδι "Fulenn".[2]

## Ιστορία
Η Ντιριντολού, η Λαβίν και η Λε Γκιλού γνωρίστηκαν κατά τη διάρκεια των σπουδών τους στο γυμνάσιο Diwan στο Καρχέ της Βρετάνης, όπου άσκησαν το παραδοσιακό στυλ τραγουδιού kan ha diskan.[1][3] Το όνομα "Ahez" προέρχεται από το Ker Ahez, μια δημοφιλής ετυμολογία για το βρετονικό όνομα του Καρχέ (Karaez), και το Ahes, μια βρετονική μυθολογική φιγούρα.[4] Το συγκρότημα ξεκίνησε να εμφανίζεται σε φεστιβάλ fest-noz το 2018 και έλαβε μέρος στην έκδοση του 2018 του Inter-Celtic Festival of Lorient με το συγκρότημα Eben.[5]

Το καλοκαίρι του 2021, γνώρισαν τον τραγουδιστή και παραγωγό Άλβαν σε ένα μπαρ στη Ρεν.[1] Μαζί συμμετείχαν στο *Eurovision France, c'est vous qui décidez! 2022*, την εθνική επιλογή της Γαλλίας για τον Διαγωνισμό Τραγουδιού της Eurovision 2022, με το τραγούδι "Fulenn".[5] Συνέχισαν να κερδίσουν τον διαγωνισμό, κερδίζοντας τόσο την ψηφοφορία της κριτικής επιτροπής όσο και την τηλεψηφοφορία.[2] Το "Fulenn" πρόκειται να είναι η πρώτη συμμετοχή στη Eurovision που θα τραγουδηθεί στα βρετονικά από το .[6]

## Δισκογραφία
### Singles

## Παραπομπές

## Επιπλέον
* 

Κατηγορία:Διαγωνισμός Τραγουδιού Eurovision 2022
Κατηγορία:Συμμετέχοντες στη Eurovision
Κατηγορία:Γάλλοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Γαλλία
Λιβονική γλώσσα

Η **λιβονική γλώσσα** (λιβονικά: līvõ kēļ ή rāndakēļ) είναι φιννική γλώσσα. Παρόλο που ο τελευταίος φυσικός ομιλητής της πέθανε το 2013, υπάρχουν περίπου 40 αναφερμένοι ομιλητές και 210 έχουν αναφέρει κάποια γνώση της γλώσσας. Η πατρίδα του λιβονικού λαού είναι η Λιβονική Ακτή του Κόλπου της Λιβονίας, η οποία βρίσκεται στα βόρεια της χερσονήσου της Κουρλάνδης στη Λετονία. Πιθανώς μοναδική μεταξύ των ουραλικών γλωσσών, η Λιβονική έχει περιγραφεί ως γλώσσα με μουσική προφορά.

Ορισμένοι εθνικοί Λιβόνιοι μαθαίνουν ή έχουν μάθει τα λιβονικά σε μια προσπάθεια να τα αναβιώσουν, αλλά επειδή οι εθνικοί Λιβόνιοι είναι μικρή μειονότητα, οι ευκαιρίες για χρήση των λιβονικών είναι περιορισμένες. Η εσθονική εφημερίδα Eesti Päevaleht ανακοίνωσε λανθασμένα ότι ο Βίκτορς Μπέρτχολντς, ο οποίος πέθανε στις 28 Φεβρουαρίου 2009, ήταν ο τελευταίος φυσικός ομιλητής που ξεκίνησε το σχολείο στη λετονική γλώσσα ως μονόγλωσσος. Κάποιοι άλλοι Λιβόνιοι είχαν υποστηρίξει, ωστόσο, ότι είχαν απομείνει ορισμένοι φυσικοί ομιλητές, συμπεριλαμβανομένης της ξαδέρφης του Βίκτορς Μπέρτχολντς, την Γκριζέλντα Κριστίνια, η οποία απεβίωσε το 2013. Ένα άρθρο που δημοσιεύτηκε από το Ίδρυμα για τις Απειλούμενες Γλώσσες το 2007 ανέφερε ότι υπήρχαν μόνο 182 καταγεγραμμένοι Λιβόνιοι και μονάχα έξι φυσικοί ομιλητές. Σε μια συνεδριακή εργασία του 2009, αναφέρθηκε ότι θα μπορούσαν να υπάρχουν «στην καλύτερη περίπτωση 10 ζωντανοί φυσικοί ομιλητές της γλώσσας».

Η προώθηση της λιβονικής γλώσσας ως ζωντανής γλώσσας επιτεύχθηκε κυρίως από το Λιβονικό Πολιτιστικό Κέντρο (Līvõ Kultūr Sidām), ένας οργανισμός κυρίως νεαρών Λιβονίων. Τα λιβονικά ως ελαχίστως χρησιμοποιούμενη γλώσσα στη Λετονία –μαζί με τα λατγαλικά– αντιπροσωπεύονται από το Λετονικό Γραφείο Λιγότερο Διαδεδομένων Γλωσσών (LatBLUL), πρώην εθνικό παράρτημα του Ευρωπαϊκού Γραφείου Λιγότερο Χρησιμοποιούμενων Γλωσσών (EBLUL).

Η γλώσσα διδάσκεται σε πανεπιστήμια της Λετονίας, της Εσθονίας, της Φινλανδίας και της Σουηδίας, γεγονός που αυξάνει συνεχώς τον αριθμό των ατόμων με κάποια γνώση της γλώσσας τα οποία δεν διαμένουν μονίμως στη Λετονία.

## Παραπομπές


Κατηγορία:Φιννικές γλώσσες
Κατηγορία:Γλώσσες της Λετονίας
Κατηγορία:Εξαφανισμένες γλώσσες της Ευρώπης
Καγκαλάσκα

Το **Καγκαλάσκα** (αλεουτικά: *Qigalaxsix*, ) είναι ένα νησί του συμπλέγματος Αντρεάνοφ των Αλεούτιων Νήσων της Αλάσκας.

Το νησί είναι 14 χιλιόμετρα σε μήκος 11 χιλιόμετρα σε πλάτος. Διαχωρίζεται από τη νήσο Άντακ, που βρίσκεται στα δυτικά, μέσω του Πορθμού Καλαγκάσκα, ο οποίος έχει 400 μέτρα πλάτος στο στενότερο σημείο του. Το νησί Μικρή Τανάγκα βρίσκεται σε απόσταση 1,9 χιλιόμετρων στα ανατολικά, με τον Πορθμό Μικρή Τανάγκα ανάμεσά τους.

Το Καγκαλάσκα καλύπτεται από θάμνους και αμμόλοφους, σε αντίθεση με άλλα νησιά της Αλάσκας που διαθέτουν άγονες ακτές. Παρέχει τόπους φωλιάσματος για θαλάσσια πουλιά, ενώ το καλοκαίρι  φιλοξενεί φώκιες.

## Παραπομπές

Κατηγορία:Νησιά της Αλάσκας
Κώστας Μέξας

Ο **Κώστας Μέξας** (Κέρκυρα, 25 Οκτωβρίου 1976) είναι Έλληνας επαγγελματίας προπονητής καλαθοσφαίρισης.

## Προπονητική πορεία
Μετά την προπόνηση του Χωριάτη από το 1997 έως το 2003, ο Μέξας άρχισε να εργάζεται ως βοηθός προπονητή στον σύλλογο της Ελληνικής Α1 Κατηγορίας Αμπελόκηποι το 2003. Έγινε προπονητής δύο γυναικείων ομάδων από το 2004 έως το 2006. Έγινε προπονητής της ΜΕΝΤ το 2006.

Το 2014, αφού εργάστηκε για 4 χρόνια ως βοηθός στον ΚΑΟΔ, έγινε πρώτος προπονητής του συλλόγου, αντικαθιστώντας τον Νέναντ Μάρκοβιτς. Τα επόμενα δύο χρόνια ήταν προπονητής του Απόλλωνα Πατρών, πριν απολυθεί από την ομάδα στις 7 Ιανουαρίου 2017. Στις 21 Ιουνίου 2017, ο Μέξας ορίστηκε ως προπονητής στα Τρίκαλα της Ελληνικής Α1 Κατηγορίας.

## Παραπομπές


## Εξωτερικοί σύνδεσμοι
* Ο Κώστας Μέξας στο kapasports.gr
* Ο Κώστας Μέξας στο eurobasket.com

Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης ΠΑΟΚ
Κατηγορία:Προπονητές καλαθοσφαίρισης ΜΕΝΤ
Κατηγορία:Προπονητές καλαθοσφαίρισης Ηρακλή Θεσσαλονίκης
Κατηγορία:Προπονητές καλαθοσφαίρισης Απόλλωνα Πατρών
Κατηγορία:Προπονητές καλαθοσφαίρισης Γ.Σ. Λαυρίου
Κατηγορία:Σελίδες με μη επιθεωρημένες μεταφράσεις
Παναγία Αγριδιώτισσα

:* *Το λήμμα αυτό αναφέρεται στον βυζαντινό ναό της Κύπρου. Για τον ομώνυμο υστεροβυζαντινό ναό της Χίου δείτε την ενότητα «Παναγία η Αγριδιώτισσα» στο λήμμα [[Γρίδια Χίου]].*

Η **Παναγία Αγριδιώτισσα** ή **Παναγία Αϊρκώτισσα** είναι αγροτικό παρεκκλήσιο στα κατεχόμενα εδάφη της Κύπρου. Βρίσκεται στην παραλία του Δήμου Λαπήθου της Επαρχίας Κερύνειας.

Είναι μονόκλιτος βυζαντινός ναός που ανακαινίσθηκε το 1896, έχει ωστόσο ορισμένα αρχιτεκτονικά στοιχεία του γοτθικού ρυθμού. Ο νάρθηκας είναι εγκάρσιος αψιδωτός, ενώ υπάρχει και εξωνάρθηκας με ρόδακες, λέοντες και άλλα διακοσμητικά στοιχεία. Περιέχει αξιόλογο ξυλόγλυπτο τέμπλο με ωραίες παραστάσεις της νεότερης εποχής. Ο ναός πανηγύριζε στην εορτή της Κοιμήσεως της Θεοτόκου, στις 15 Αυγούστου.

Στην ίδια τοποθεσία με την Παναγία την Αγριδιώτισσα υπάρχουν τα ερείπια και άλλων ναών, όπως της Παναγίας Σωτήρας και του Αγίου Μάμαντος.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* Χ. Πάτση, τόμ. 1 (1972), σελ. 704

Κατηγορία:Εκκλησίες στην Κύπρο
Κατηγορία:Βυζαντινές εκκλησίες
Ιβάν Χορμπατσέφσκι

Ο **Ιβάν Γιάκοβιτς Χορμπατσέφσκι** (ουκρ. Іван Якович Горбачевський, ρωσ. προφορά «Γκορμπατσέφσκι», 15 Μαΐου 1854 – 24 Μαΐου 1942), γνωστός στη Δύση ως **Γιαν** ή **Γιόχαν Χορμπατσέφσκι** (*Jan/Johann Horbaczewski*), ήταν Ουκρανός στην καταγωγή Αυστριακός χημικός-βιοχημικός, που διετέλεσε και υπουργός Υγείας.

Ο Χορμπατσέφσκι γεννήθηκε στο χωριό Ζαρουμπίντσι, που τότε ανήκε στο Βασίλειο της Γαλικίας και Λοδομερίας, ενώ σήμερα βρίσκεται σε έδαφος της δυτικής Ουκρανίας. Από το 1872 μέχρι το 1878 σπούδασε ιατρική στο Πανεπιστήμιο της Βιέννης. Το 1883 διορίσθηκε έκτακτος και το 1884 τακτικός καθηγητής στο Πανεπιστήμιο της Πράγας από τον Αυτοκράτορα και για κάποιο διάστημα διετέλεσε και πρύτανης. Ο Χορμπατσέφσκι είναι κυρίως γνωστός για τις συνεισφορές του στην οργανική χημεία και τη βιοχημεία. Το 1882 έγινε ο πρώτος άνθρωπος στην ιστορία που συνέθεσε ουρικό οξύ από γλυκίνη (γλυκόκολλα) Επίσης κατάλαβε ότι τα αμινοξέα ήταν τα δομικά συστατικά των πρωτεϊνών.

Κατά τη διάρκεια της σταδιοδρομίας του ο   εργάσθηκε στην Πρώτη Αυστριακή Δημοκρατία, στην Τσεχοσλοβακία, στο Βασίλειο της Ουγγαρίας και στην Ουκρανία. Φαίνεται να ήταν μια αντίδραση της Μοναρχίας των Αψβούργων στην πανδημία της ισπανικής γρίπης ο διορισμός του Χορμπατσέφσκι στις 30 Ιουλίου 1918 με αυτοκρατορικό διάταγμα, ως του πρώτου Υπουργού Υγείας στην ιστορία της Αυστροουγγρικής Αυτοκρατορίας (και ενός από τους πρώτους παγκοσμίως).

Ο Ιβάν Γιάκοβιτς Χορμπατσέφσκι απεβίωσε στην Πράγα σε ηλικία 88 ετών.

## Παραπομπές


## Πηγές
* Выдающиеся химики мира: Биогр.справочник/В.Волков,Е.Вонский,Г.Кузнецова.-М.,1991.
* Βιτάλι Γκ. Αμπλίτσοφ: «Галактика «Україна». Українська діаспора: видатні постаті» – КИТ, 2007

## Εξωτερικοί σύνδεσμοι
* Βιογραφική παράγραφος στην πύλη της UNESCO

Κατηγορία:Ουκρανοί επιστήμονες
Κατηγορία:Αυστριακοί χημικοί
Κατηγορία:Βιοχημικοί
Κατηγορία:Χημικοί του 19ου αιώνα
Κατηγορία:Χημικοί του 20ού αιώνα
Πέντε μεγάλα θηράματα

μικρογραφία|Τα «πέντε μεγάλα» θηράματα της Αφρικής
μικρογραφία|Τα «5 μεγάλα» σε ζωγραφικό «γκράφιτι»
Τα **πέντε μεγάλα θηράματα** () είναι χαρακτηρισμός που δόθηκε από κυνηγούς μεγάλων ζώων και αναφέρεται στα πέντε μεγάλα θηλαστικά της Αφρικής που είναι δυσκολότερο να κυνηγήσει ένας κυνηγός ως πεζός. Αυτά είναι: το λιοντάρι, η λεοπάρδαλη, ο μαύρος ρινόκερος, ο αφρικανικός ελέφαντας της σαβάνας και ο αγριοβούβαλος (ή αφρικανικός βούβαλος).

Σήμερα ο όρος χρησιμοποιείται πολύ από τα γραφεία που διοργανώνουν σαφάρι. Και τα πέντε είδη αποτελούν παραδείγματα της «χαρισματικής μεγαπανίδας», με πολλές αναφορές στην παράδοση και τον λαϊκό πολιτισμό, όντας ανάμεσα στα γνωστότερα μεγάλα ζώα της Αφρικης. Εκδόσεις των χαρτονομισμάτων του νοτιοαφρικανικού ραντ το 1990 και αργότερα απεικονίζουν από ένα διαφορετικό ζώο των «πέντε» σε κάθε αξία χαρτονομίσματος.

Αρκετές είναι οι χώρες όπου μπορεί ακόμα κάποιος να βρει στη φύση και τα 5 μεγάλα θηραματα, μεταξύ των οποίων οι Ανγκόλα, Μποτσουάνα, Ζάμπια, Νότια Αφρική, Κένυα, Τανζανία, Ζιμπάμπουε, Λαϊκή Δημοκρατία του Κονγκό, Ουγκάντα, Ναμίμπια, Ρουάντα και το Μαλάουι. Παρά το γεγονός αυτό, και τα πέντε έχουν καταστεί αντικείμενο ανησυχίας για τους υπέρμαχους της διατηρήσεως της άγριας ζωής μέσα στον 21ο αιώνα. Το λιοντάρι και η λεοπάρδαλη κατατάσσονται σήμερα αμφότερα από την IUCN στην κατηγορία των «τρωτών» ή «εκτεθειμένων στον κίνδυνο αφανισμού» ειδών. Ο αφρικανικός ελέφαντας της σαβάνας είναι στον κατάλογο των ειδών που κινδυνεύουν (2021). Ακόμα χειρότερα, ο μαύρος ρινόκερος ταξινομείται στα «κρισίμως κινδυνεύοντα» είδη, οπότε το κυνήγι του απαγορεύεται σχεδόν παντού. Μόνο ο αγριοβούβαλος χαρακτηρίζεται ως «είδος ελάχιστης ανησυχίας» και για αυτόν τον λόγο είναι σήμερα το προτιμώμενο από τους κυνηγούς ζώο από τα «μεγάλα πέντε».

## Δείτε επίσης
* Χαρισματική μεγαπανίδα
* Καταφύγιο θηραμάτων

## Παραπομπές


## Εξωτερικοί σύνδεσμοι
* Μέγεθος, δίαιτα, διάρκεια ζωής και άλλα δεδομένα για τα «πέντε μεγάλα»
* 50+ ζώα του αφρικανικού σαφάρι (πληροφορίες, φωτογραφίες και πού να τα βρείτε)

.
Κατηγορία:Κυνήγι
Κατηγορία:Τουρισμός στην Αφρική
Αδριανός Λασιθίου

Ο **Αδριανός** είναι οικισμός της κοινότητας Ζενίων, της δημοτικής ενότητας και δήμου Αγίου Νικολάου και της τέως Επαρχίας Μιραμπέλλου, της περιφερειακής ενότητας  Λασιθίου,της Κρήτης.

Μέχρι το 1957 ο οικισμός ονομαζόταν ***Αρκουδάς***.
## Γεωγραφία
Ο Αδριανός είναι ορεινός οικισμός στο βορειοκεντρικό άκρο του δυτικού τμήματος του νομού Λασιθίου. Βρίσκεται στις ανατολικές υπώρειες του όρους Σελένα, στην έξοδο φερώνυμου φαραγγιού, νότια της Νεάπολης και σε μέσο σταθμικό υψόμετρο 500. Απέχει 19 χλμ. περίπου Δ.ΒΔ. του Αγίου Νικολάου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως *Αρκουδάς* και προσαρτήθηκε στην κοινότητα Βρυσών του νομού Λασιθίου. Το 1930 προσαρτήθηκε στην κοινότητα Ζενίων και το 1932 μετονομάστηκε σε *Αρκουδάς*. Με το ΦΕΚ 87Α - 07/06/2010 αποσπάστηκε από την κοινότητα Ζενίων και προσαρτήθηκε στον δήμο Αγίου Νικολάου. 
## Αξιοθέατα
*Το μικρό, αλλά εντυπωσιακό, φαράγγι του οικισμού
*Το σπήλαιο «Ατζιγγανόσπηλιος», κοντά στον οικισμό, με αίθουσες και διάκοσμο
*Το σπήλαιο των «Μαρήδων», δυτικά του οικισμού, με χαρακτηριστικό μαύρο χρώμα, πιθανόν από πετρώματα μαγγανίου

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Όρθιος μπάμπα

**Όρθιος** **μπάμπα**, (*Khareshwari*), είναι ο Ινδουιστής που έχει ορκιστεί να στέκεται όρθιος, και να μην κάθεται ούτε να ξαπλώνει ακόμη και στον ύπνο. Ο όρκος είναι μια μορφή ινδουιστικής τάπα (ή τάπασας), μιας αυτοεπιβαλλόμενης σωματικής άσκησης που προορίζεται να βοηθήσει να φέρει πνευματική φώτιση. Όρθιοι βρίσκονται κυρίως στην Ινδία, αλλά δεν περιορίζονται σε αυτήν τη χώρα.

Η διάρκεια του όρκου είναι ασαφής από τις διαθέσιμες αναφορές. Μια πηγή λέει ότι ο όρκος διαρκεί δώδεκα χρόνια. Άλλες πηγές δεν επισυνάπτουν συγκεκριμένο χρονικό πλαίσιο.

Οι όρθιοι παραδοσιακά στεκόταν κάτω από ένα δέντρο. Αυτό μπορεί να συνδεθεί με τη θέση της γιόγκα, τη θέση του δέντρου. 

Κατηγορία:Γιόγκα
Αερινός Χανίων

Ο **Αερινός** είναι οικισμός της Κοινότητας Κεφαλίου, της Δημοτικής Ενότητας (τέως δήμου) Ιναχωρίου, του Δήμου Κισσάμου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης. Από τον Αερινό είχε την καταγωγή ο Μίκης Θεοδωράκης μουσικοσυνθέτης
## Γεωγραφία
Ο Αερινός είναι ορεινός οικισμός στο δυτικό τμήμα του νομού Χανίων. Βρίσκεται στις νότιες κλιτύς της κορυφής «Κουτρούλης» (1.071 μ.), κοντά στον οικισμό Κεφάλι και σε μέσο σταθμικό υψόμετρο 770 μέτρων. Απέχει 59 χιλιόμετρα περίπου νοτιοδυτικά των Χανίων. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Κεφαλίου του νομού Χανίων. Με το ΦΕΚ 244Α - 04/12/1997 αποσπάστηκε από την κοινότητα Κεφαλίου και προσαρτήθηκε στον δήμο Ιναχωρίου. Με το ΦΕΚ 87Α - 07/06/2010 αποσπάστηκε από τον δήμο Ιναχωρίου και προσαρτήθηκε στον δήμο Κισσάμου.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Κισάμου
Κατηγορία:Χωριά της περιφερειακής ενότητας Χανίων
Αντρέας Καπλάν

Ο **Αντρέας Καπλάν** (Andreas Kaplan, γεννημένος στις 5 Οκτωβρίου 1977 στο Μόναχο της Γερμανίας) είναι καθηγητής Νέων Τεχνολογιών και Ψηφιακού Μετασχηματισμού στο ESCP Business School, του οποίου είναι πρύτανης από το 2017.

## Σταδιοδρομία
Η έρευνα του Καπλάν στρέφεται γύρω από την ψηφιοποίηση της κοινωνίας, τις επικοινωνίες στα μέσα κοινωνικής δικτύωσης και την τεχνητή νοημοσύνη. Ξεκίνησε την ακαδημαϊκή του σταδιοδρομία ως καθηγητής στο ESSEC Business School και στο Sciences Po Paris πριν ενταχθεί στο ESCP Business School. Ο Καπλάν έγινε πρύτανης στο ESCP το 2017. Πριν από αυτό, ήταν κοσμήτορας της σχολής, υπεύθυνος για περίπου 7000 φοιτητές στις πανεπιστημιουπόλεις του ESCP στην Ευρώπη.

## Εκπαίδευση
Ο Καπλάν έκανε τη διατριβή του στο Πανεπιστήμιο Panthéon-Sorbonne και το διδακτορικό του στο Πανεπιστήμιο της Κολωνίας και στο HEC Paris. Είναι πρώην σπουδαστής της École Nationale d'Administration (ENA), κάτοχος μεταπτυχιακού τίτλου σπουδών από το ESCP Business School και απόφοιτος του Ludwig-Maximilians Πανεπιστημίου του Μονάχου.
## Αναγνώριση
Σύμφωνα με την John Wiley & Sons, με σχεδόν 40000 αναφορές στο Google Scholar, ο Καπλάν συγκαταλέγεται στους 50 κορυφαίους συγγραφείς επιχειρηματικών βιβλίων παγκοσμίως. Μια μελέτη του Στάνφορντ ανέδειξε τον Καπλάν ως έναν από τους επιστήμονες με τις περισσότερες αναφορές και τον μεγαλύτερο αντίκτυπο παγκοσμίως.  Το 2021, ο Καπλάν συγκαταλέχθηκε μεταξύ των 100 σημαντικότερων αποφοίτων του Πανεπιστημίου της Σορβόννης και του Πανεπιστημίου της Κολωνίας.

## Παραπομπές


## Βιβλιογραφία
* Kaplan Andreas (2015) European business and management (Vol. I) – Cultural specificities and cross-cultural commonalities, Sage Publications Ltd., London.
* Kaplan Andreas (2015) European business and management (Vol. II) – Business ethics and corporate social responsibility, Sage Publications Ltd., London.
* Kaplan Andreas (2015) European business and management (Vol. III) – Contextual diversity and interdisciplinary aspects, Sage Publications Ltd., London.
* Kaplan Andreas (2015) European business and management (Vol. IV) – Business education and scholarly research, Sage Publications Ltd., London.
* Kaplan Andreas (2021) Higher Education at the Crossroads of Disruption: The University of the 21st Century, Great Debates in Higher Education, Emerald Publishing.
* Kaplan Andreas (2022) Artificial Intelligence, Business, & Civilization: Our Fate Made in Machines, Routledge, UK.
* Kaplan Andreas (2022) Digital Transformation and Disruption of Higher Education, Cambridge University Press.
* Tuten T., Solomon M., Kaplan A.M. (2019) Marketing des Médias Sociaux, Pearson, Paris.

Κατηγορία:Γερμανοί εκπαιδευτικοί
Κατηγορία:Φοιτητές της Εθνικής Σχολής Διοικήσεως (Γαλλία)
Κατηγορία:Απόφοιτοι του Πανεπιστημίου του Μονάχου
Κατηγορία:Απόφοιτοι του Πανεπιστημίου της Κολωνίας
Κατηγορία:Απόφοιτοι του Πανεπιστημίου του Παρισιού
Όλγα Τουρνάκη

Η **Όλγα Τουρνάκη** (Αντίς Αμπέμπα, 1933 - Αθήνα, 15 Μαρτίου 2022) ήταν Ελληνίδα ηθοποιός της τηλεόρασης και του θεάτρου.

## Βιογραφία
Η Όλγα Τουρνάκη γεννήθηκε στην Αντίς Αμπέμπα της Αιθιοπίας το 1933. Σπούδασε στη Γυμναστική Ακαδημία του Πανεπιστημίου Αθηνών και έπειτα ξεκίνησε σπουδές στην Ιατρική Σχολή του ίδιου πανεπιστημίου τις οποίες δεν ολοκλήρωσε, ενώ παράλληλα φοιτούσε στο Ωδείο Αθηνών με καθηγητή τον Μενέλαο Παλλάντιο. Ήταν απόφοιτος της Δραματικής Σχολής του Εθνικού Θεάτρου. 

Μέχρι το 1958 συμμετείχε ως μέλος του Χορού σε παραστάσεις αρχαίου δράματος (*[[Εκάβη]], [[Κλυταιμνήστρα]], [[Ιφιγένεια εν Αυλίδι]]*, κ.ά.) και το 1959 προήχθη σε κορυφαία του Χορού (*[[Ορέστεια]], [[Βάτραχοι (κωμωδία)|Βάτραχοι]],* κ.ά.). Από το 1968 άρχισε να ερμηνεύει ρόλους (*[[Μήδεια]], [[Ευρυδίκη (μυθολογία)|Ευριδίκη]]* κ.ά.) και από το 1971 ερμήνευε πρωταγωνιστικούς ρόλους (Ηλέκτρα, Εκάβη, Ανδρομάχη κ.ά.) 

Παράλληλη ήταν η πορεία της στο νεότερο διεθνές και ελληνικό δραματολόγιο. Τελευταία της παράσταση ήταν στο έργο *Ντόγκβιλ* στο Εθνικό Θέατρο (2004).

Από το 1960 έως το 2001 έπαιξε σε έντεκα κινηματογραφικές ταινίες (*Οι ξενιτεμένοι, Στο δρόμο του Θεού, Αθώος ή ένοχος, [[1922 (ταινία του 1978)|1922]]* κ.ά.).

Από το 1971 έως το 2006 εμφανίστηκε σε δεκαέξι τηλεοπτικές σειρές (*[[Αστροφεγγιά]], Ετυμηγορία, [[Η κραυγή των λύκων]], [[Η Λάμψη (τηλεοπτική σειρά)|Η λάμψη]],* *[[Καλημέρα Ζωή|Καλημέρα ζωή]]*, *[[Οι Μεν Και Οι Δεν|Οι μεν και οι δεν]], Λίφτινγκ, Ο φόβος, Σαν όνειρο, Λούμπεν* κ.ά.) Από το 1978 έως το 1995 συμμετείχε σε 22 τηλεοπτικές θεατρικές παραστάσεις, οι οποίες προβλήθηκαν στην ΥΕΝΕΔ, την ΕΡΤ και τον ΑΝΤ1 (*[[Εκκλησιάζουσες]], Καπνοτόπια, [[Ματωμένος Γάμος]], Ο βασιλιάς Ριχάρδος Γ', [[Οιδίπους επί Κολωνώ]], [[Το Σπίτι της Μπερνάρντα Άλμπα|Το σπίτι της Μπερνάρντα Άλμπα]],* κ.ά.).

Συμμετείχε σε ηχογραφήσεις έργων Ελλήνων συνθετών για τις δισκογραφικές εκδόσεις των Ελληνικών Εβδομάδων Σύγχρονης Μουσικής. Με την Εθνική Λυρική Σκηνή συνεργάστηκε την καλλιτεχνική περίοδο 1977-1978, όταν εμφανίστηκε ως αφηγήτρια στο μπαλέτο Γένεση, το οποίο παρουσιάστηκε στο Ηρώδειο το 1978.

Η Όλγα Τουρνάκη πέθανε στις 15 Μαρτίου 2022, σε ηλικία 89 ετών.

## Φιλμογραφία

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι του Ωδείου Αθηνών
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Καθηγητές της Δραματικής Σχολής του Εθνικού Θεάτρου
Αερολιμένας Λήμνου (οικισμός)

Ο **Αερολιμένας** (επίσημη ονομασία *Αερολιμήν*) είναι χωριό της Λήμνου. Υπάγεται στην τοπική κοινότητα Βάρους, της δημοτικής ενότητας (τέως δήμου) Ατσικής, του δήμου Λήμνου, της περιφερειακής ενότητας Λήμνου, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λήμνου του νομού Λέσβου, στο γεωγραφικό διαμέρισμα Νήσων Αιγαίου.
## Γεωγραφία
Ο Αερολιμένας είναι πεδινός οικισμός στην κεντρική Λήμνο, ακριβώς βόρεια του αεροδρομίου Λήμνου, σε μέσο σταθμικό υψόμετρο 18. Απέχει  20 χλμ. περίπου ΒΑ. της Μύρινας.
## Πληθυσμός

## Διοικητικές μεταβολές μέχρι τον «Καλλικράτη»
Ο Αερολιμένας αναγνωρίστηκε το 1981 και προσαρτήθηκε στην κοινότητα Βάρους του νομού Λέσβου. Με το ΦΕΚ 244Α - 04/12/1997 αποσπάστηκε από την κοινότητα Βάρους και προσαρτήθηκε στον δήμο Ατσικής. Με το ΦΕΚ 87Α - 07/06/2010, αποσπάστηκε από τον δήμο Ατσικής και προσαρτήθηκε στον δήμο Λήμνου.
## Παραπομπές

## Πηγές
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Λήμνου
Αλεξάνδρα Σακελλαροπούλου

Η **Αλεξάνδρα Σακελλαροπούλου** (Αθήνα, 11 Απριλίου 1957) είναι Ελληνίδα ηθοποιός. Παράλληλα με τις σπουδές της στην ΑΣΟΕΕ ασχολείται με την τέχνη του κουκλοθεάτρου. Αργότερα θα αποφοιτήσει με άριστα από τη σχολή Θεάτρου Τέχνης ενώ το 1989 θα της απονεμηθεί το βραβείο Καρόλου Κουν. Το 1992 θα εγκατασταθεί στη Γαλλία -Παρίσι και Βρέστη- δουλεύοντας και διδάσκονταs στο Théâtre de l’Instant και στο Εθνικό Θέατρο της Βρετάνης. Μετά την επιστροφή της και έως σήμερα αναλαμβάνει ρόλους στον κινηματογράφο, την τηλεόραση και συνεργάζεται μεταξύ άλλων με το Κ.Θ.Β.Ε..

## Βιογραφικό

* ***(1975-1979):*** Τελειόφοιτος του Οικονομικού Πανεπιστημίου Αθηνών (ΑΣΟΕΕ).
* ***(1977-1984):*** Παράλληλα με τις σπουδές της, μαθαίνει την τέχνη του κουκλοθεάτρου και συνεργάζεται με το «Κουκλοθέατρο Αθηνών – ο Μπάρμπα Μυτούσης» της **Ελένης Θεοχάρη-Περάκη**.
* ***(1980–1983):*** Σπουδάζει στην Ανωτέρα Σχολή του Θεάτρου Τέχνης «Κάρολος Κουν», από την οποία αποφοιτά με άριστα.
* ***(1988–1989):*** Της απονέμεται το ΒΡΑΒΕΙΟ ΚΑΡΟΛΟΣ ΚΟΥΝ πρωταγωνιστικού γυναικείου ρόλου (Ελισσάβετ) στο «**Πίστη, Αγάπη, Ελπίδα**» του Έντεν φον Χόρβατ, σε σκηνοθεσία Βασίλη Παπαβασιλείου.
* ***(1992-2001):*** Εγκαθίσταται στη Γαλλία (Παρίσι και Βρέστη), όπου εργάζεται επί 7 χρόνια στο θέατρο ως ηθοποιός και διδάσκουσα.
* ***(2003-2010):*** Συνεργάζεται με την Μιρέλλα Παπαοικονόμου στις τηλεοπτικές σειρές «Λένη», «**Ιωάννα της Καρδιάς**» και «Το Νησί».

## Καριέρα

### Θέατρο

### Κινηματογράφος

### Τηλεόραση

* **2021**      «Αγγελική», του **Στ. Μπλάτσου**
* **2010**      «Το νησί», του **Θ. Παπαδουλάκη**
* **2008**      «Ο ψεύτης παππούς», του **Ν. Καβουκίδη**
* **2007**      «Ιστορίες του αστυνόμου Μπέκα - Έγκλημα στο Κολωνάκι», του **Χ. Παληγιαννόπουλου**
* **2006**      «Η Ιωάννα της καρδιάς», της **Β. Μανώλη**
* **2005**      «Σαν όνειρο», του **Στ. Μπλάτσου**
* **2003**      «Λένη», του **Λ. Ζαρουτιάδη**
* **1989**      «Σιγά… η πατρίδα κοιμάται», του Γιάννη Σμαραγδή
* **1987**      «Το μπουρίνι», του **Γ. Διαμαντόπουλου**

## Παραπομπές


## Εξωτερικοί σύνδεσμοι
* Αλεξάνδρα Σακελλαροπούλου στο IMDb

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Αεροδρόμιο Χανίων (οικισμός)

*Για τον αερολιμένα Χανίων δείτε το λήμμα: [[Διεθνής Αερολιμένας Χανίων «Ιωάννης Δασκαλογιάννης»]]*

Το **Αεροδρόμιο** είναι χωριό της τοπικής κοινότητας Στερνών, της δημοτικής ενότητας (τέως δήμου) Ακρωτηρίου, του δήμου Χανίων, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κυδωνίας του νομού Χανίων, στο γεωγραφικό διαμέρισμα Κρήτης. 
## Γεωγραφία
Το Αεροδρόμιο είναι ημιορεινός οικισμός στην χερσόνησο Ακρωτηρίου του νομού Χανίων. Βρίσκεται στο νοτιοανατολικό τμήμα της χερσονήσου, ακριβώς νότια του Διεθνούς Αερολιμένα Χανίων και σε μέσο σταθμικό υψόμετρο 170. Απέχει 10 χλμ. περίπου Α. των Χανίων. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Στερνών του νομού Χανίων. Με το ΦΕΚ 244Α - 04/12/1997 αποσπάστηκε από την κοινότητα Στερνών και προσαρτήθηκε στον δήμο Ακρωτηρίου. Με το ΦΕΚ 87Α - 07/06/2010 αποσπάστηκε από τον δήμο Ακρωτηρίου και προσαρτήθηκε στον δήμο Χανίων.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Χανίων
Κατηγορία:Χωριά της περιφερειακής ενότητας Χανίων
Αεροδρόμιο Κοζάνης (οικισμός)

*Για τον αερολιμένα Κοζάνης δείτε το λήμμα: [[Κρατικός Αερολιμένας Κοζάνης «Φίλιππος»]]*

Το **Αεροδρόμιο** είναι οικισμός της τοπικής κοινότητας Πετρανών, της δημοτικής ενότητας και δήμου Κοζάνης, της περιφερειακής ενότητας (τέως νομού) Κοζάνης, στην περιφέρεια περιφέρεια Δυτικής Μακεδονίας, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κοζάνης του νομό Κοζάνης , στο γεωγραφικό διαμέρισμα Μακεδονίας.
## Γεωγραφία
Το Αεροδρόμιο είναι ορεινός οικισμός στο νότιο τμήμα του νομού Κοζάνης, δίπλα στον Αερολιμένα Κοζάνης, σε μέσο σταθμικό υψόμετρο 627. Απέχει 5 χλμ. περίπου Α. της Κοζάνης.  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Πετρανών του νομού Κοζάνης. Με το ΦΕΚ 244Α - 04/12/1997 αποσπάστηκε από την κοινότητα Πετρανών και προσαρτήθηκε στον δήμο Κοζάνης.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Αερολιμένας Ρόδου (οικισμός)

Ο **Αερολιμένας** είναι οικισμός της Ρόδου. Υπάγεται διοικητικά στην τοπική κοινότητα Κρεμαστής, της δημοτικής ενότητας (τέως δήμου) Πεταλουδών, του δήμου Ρόδου, της περιφερειακής ενότητας Ρόδου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ρόδου του νομού Δωδεκανήσου, στο γεωγραφικό διαμέρισμα Νήσων Αιγαίου Πελάγους.
## Γεωγραφία
Ο Αερολιμένας βρίσκεται στη βόρεια Ρόδο, ακριβώς νότια του διεθνούς αεροδρομίου Ρόδου, σε μέσο σταθμικό υψόμετρο 55. Απέχει 15 χλμ. περίπου ΝΔ. της πόλης της Ρόδου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Κρεμαστής του νομού Δωδεκανήσου. Με το ΦΕΚ 244Α - 04/12/1997 αποσπάστηκε από την κοινότητα Κρεμαστής και προσαρτήθηκε στον δήμο Πεταλούδων. Με το ΦΕΚ 87Α - 07/06/2010 αποσπάστηκε από τον δήμο Πεταλούδων και προσαρτήθηκε στον δήμο Ρόδου.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Χάρτες «ROAD» (Ρόδος, 1:100.000)

Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Μπλάνκο (τραγουδιστής)

Ο **Ρικάρντο Φαμπρικόνι** (στα Ιταλικά: *Riccardo Fabbriconi*, γεννημένος στις 10 Φεβρουαρίου 2003), γνωστός επαγγελματικά ως **Blanco** (κοινώς στυλιζαρισμένο με όλα τα κεφαλαία ως *BLANCO*), είναι Ιταλός τραγουδιστής και ράπερ. Το 2022 κέρδισε το *Φεστιβάλ Μουσικής του Σαν Ρέμο 2022* μαζί με τον Mahmood με το τραγούδι "Brividi" και θα εκπροσωπήσει την Ιταλία στον Διαγωνισμό Τραγουδιού της Eurovision 2022 στο Τορίνο.

## Πρώιμη ζωή
Ο Ρικάρντο Φαμπρικόνι γεννήθηκε στη Μπρέσκια στις 10 Φεβρουαρίου 2003, από πατέρα από τη Ρώμη και μητέρα από τη Λομβαρδία, και μεγάλωσε στο Calvagese della Riviera, μια μικρή πόλη στη λίμνη Garda. Πέρασε το μεγαλύτερο μέρος της παιδικής του ηλικίας μεταξύ της γενέτειράς του, Μπρέσκια και Desenzano del Garda, όπου παρακολούθησε το σχολείο.

## Καριέρα
Στις 9 Ιουνίου 2020, κυκλοφόρησε το EP του, *Quarantine Paranoid*, στο SoundCloud. Μετά την υπογραφή του από τη Universal, έκανε το ντεμπούτο του με το στούντιο άλμπουμ *Blu celeste* στις 10 Σεπτεμβρίου 2021, το οποίο έφτασε στο νούμερο ένα του τσαρτ άλμπουμ της FIMI και πιστοποιήθηκε ως τετραπλά πλατινένιο. Το πιο επιτυχημένο τραγούδι του μέχρι σήμερα, "Mi fai impazzire" με τον Sfera Ebbasta, ήταν στην κορυφή του ιταλικού τσαρτ σινγκλ για οκτώ εβδομάδες και πιστοποιήθηκε εξαπλά πλατινένιο στην Ιταλία.

Τον Φεβρουάριο του 2022 κέρδισε το *Μουσικό Φεστιβάλ του Σαν Ρέμο 2022* μαζί με τον Mahmood με το τραγούδι "Brividi". Θα εκπροσωπήσουν την Ιταλία στον Διαγωνισμό Τραγουδιού της Eurovision 2022 στο Τορίνο.

## Διαμάχη
Τον Δεκέμβριο του 2021, ο Ιταλός ράπερ και παραγωγός Tha Supreme έκανε μια ανάρτηση στον λογαριασμό του στο Instagram που κατηγορούσε έναν από τους συνομηλίκους του ότι αντέγραψε τη μουσική του (σε ποπ έκδοση) και προσποιήθηκε ότι δεν ήξερε γι' αυτόν όταν ρωτήθηκε σε συνεντεύξεις. Αν και ποτέ δεν δήλωσε απευθείας το όνομα του Μπλάνκο, υπονοήθηκε έντονα ότι αναφερόταν στον Μπλάνκο. Η ανάρτηση στο Instagram διαγράφηκε λίγες μέρες αργότερα.

## Δισκογραφία
### Studio albums

### Singles

### Γκεστ εμφανίσεις

### Άλλα τραγούδια στα chart

## Παραπομπές

Κατηγορία:Διαγωνισμός Τραγουδιού Eurovision 2022
Κατηγορία:Συμμετέχοντες στη Eurovision
Κατηγορία:Ιταλοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ιταλία
Επάνω Επισκοπή Λασιθίου

Η **Επάνω Επισκοπή** είναι χωριό της Κοινότητας Αγίου Γεωργίου (Τουρτούλων) του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Βρίσκεται σε υψόμετρο 270 μέτρων επί της οδού Σητείας - Ιεράπετρας και στην διακλάδωση προς Νέα Πραισό (Βαβέλοι) - Χανδρά. Απέχει 2 χιλιόμετρα από τον Άγιο Γεώργιο (τους Τουρτούλους) και 11 χιλιόμετρα από την Σητεία. Αναφέρεται επίσημα, μετά την ένωση της Κρήτης με την Ελλάδα, το 1925 στο ΦΕΚ 27Α - 31/01/1925 να προσαρτάται στην τότε κοινότητα Μαρωνίας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Άγιο Γεώργιο και Σωτήρα αποτελούν την κοινότητα Αγίου Γεωργίου Σητείας που υπάγεται στη δημοτική ενότητα Σητείας του δήμου Σητείας ενώ σύμφωνα με την απογραφή του 2011 έχει 108.

Στο χωριό βρίσκεται μεγάλη τρίκλιτη βασιλική εκκλησία, αφιερωμένη στο Γενέσιο της Θεοτόκου, στον Άγιο Ιωάννη τον Πρόδρομο και στον Άγιο Γεώργιο. Πιθανόν να κτίστηκε στη θέση παλαιοχριστιανικής εκκλησίας.

## Παραπομπές


Κατηγορία:Δήμος Σητείας
Κατηγορία:Χωριά της περιφερειακής ενότητας Λασιθίου
Brividi

Το **"Brividi"** (μετάφρ. "ρίγη", "ανατριχίλες") είναι ένα τραγούδι των Ιταλών τραγουδιστών Μαχμούντ και Μπλάνκο. Κυκλοφόρησε από την Island Records και τη Universal Music στις 2 Φεβρουαρίου 2022 ως συμμετοχή των Μαχμούντ και Μπλάνκο για το *Φεστιβάλ Μουσικής του Σαν Ρέμο 2022*, την 72η έκδοση του μουσικού φεστιβάλ της Ιταλίας που διπλασιάζεται ως επιλογή της ιταλικής συμμετοχής για τον διαγωνισμό τραγουδιού της Eurovision, και τελικά κέρδισε τον διαγωνισμό.

Το "Brividi" έσπασε το ρεκόρ των περισσότερων ροών σε μια μέρα στο Spotify στην Ιταλία.

## Μουσικό βίντεο
Το μουσικό βίντεο για το "Brividi", σε σκηνοθεσία Attilio Cusani, γυρίστηκε στο Άμστερνταμ και στην αίθουσα συναυλιών Musis στο Άρνεμ και κυκλοφόρησε στις 2 Φεβρουαρίου 2022 μέσω του καναλιού του Μαχμούντ στο YouTube. Το βίντεο του YouTube έχει πάνω από 41 εκατομμύρια προβολές.

## Προσωπικό
Πιστώσεις προσαρμοσμένες από την Tidal.
* Michelangelo – παραγωγός, συνθέτης
* Μαχμούντ – συνδεδεμένος ερμηνευτής, στιχουργός, φωνητικά
* Μπλάνκο – συνδεδεμένος ερμηνευτής, στιχουργός, φωνητικά

## Charts

## Πιστοποιήσεις

## Παραπομπές


Κατηγορία:Τραγούδια του 2022
Κατηγορία:Singles του 2022
Κατηγορία:Διαγωνισμός Τραγουδιού Eurovision 2022
Κατηγορία:Ιταλικά τραγούδια
Κατηγορία:Τραγούδια στον διαγωνισμό τραγουδιού της Eurovision
Απέλλαι

Οι **Απέλλαι** ήταν αρχαία ελληνική θρησκευτική εορτή προς τιμή του θεού Απόλλωνα. Είχε οικογενειακό περισσότερο, παρά δημόσιο χαρακτήρα και διαρκούσε τρεις ημέρες. Η καταγωγή της εορτής ανιχνεύεται στη βορειοδυτική Ελλάδα και διαδόθηκε στην υπόλοιπη χώρα από τους Δωριείς, εξάλλου η ίδια η ονομασία της εορτής σύμφωνα με μία εκδοχή προέρχεται από το *Ἀπέλλων*, τη δωρική μορφή του ονόματος του θεού. Η αντίστοιχη εορτή των Ιώνων ήταν τα Απατούρια. Οι Απέλλαι δεν πρέπει να συγχέονται με την Απέλλα, τη συνέλευση της αρχαίας Σπάρτης, παρότι είναι ο πληθυντικός της.

Σύμφωνα με άλλη εκδοχή, η ονομασία της εορτής προέρχεται από τη λέξη της αρχαίας μακεδονικής διαλέκτου *πέλλα*, που σημαίνει «πέτρα» (Ησύχιος) και εμφανίζεται σε τοπωνύμια όπως Πέλλα και Πελλήνη. Αυτή η εκδοχή συνδέει την εορτή με τη συνέλευση: η *α-πέλλα* σήμαινε αρχικώς τον πέτρινο τοίχο, το περιτείχισμα, και συνεκδοχικώς τον χώρο που είναι χωρισμένος, αποκλεισμένος, άρα τον χώρο όπου συγκεντρώνονταν σε συναντήσεις χωριστά οι άνδρες. Πάντοτε ο λόγος είναι για τη δωρική διάλεκτο, στην οποία η λέξη απαντάται συνηθέστερα στον πληθυντικό. Τη στιγμή λοιπόν που ένας έφηβος γινόταν δεκτός στο σώμα των ενηλίκων ανδρών ως *κούρος* (νεαρός άνδρας), γινόταν *ἀπελλάξ* και μπορούσε να συμμετέχει στις συναντήσεις τους, *τας απέλλας*.

Στην εορτή «Απέλλαι» προσφέρονταν τα *[[απελλαία]]*, δηλαδή προσφορές που γίνονταν κατά τη μύηση του νεαρού άνδρα σε μια συνάντηση της ευρύτερης οικογένειας.

Το «απελλαίον» ειδικότερα ήταν η προσφορά ενός μέρους της κόμης της κεφαλής στον θεό, αντίστοιχη πράξη με το *κουρείον* των Απατουρίων. Ακόμα και ο μήνας τελέσεως της εορτής ονομαζόταν *Απελλαίος*, ενώ ο θεός Απόλλων/Απέλλων χαρακτηριζόταν ως ο «μέγιστος κούρος».

Μαρτυρίες για την τέλεση της εορτής Απέλλαι υπάρχουν για τις πόλεις Επίδαυρος, Ολούς, Χαλκηδόνα, Ηράκλεια (μικρή πόλη κοντά στη Σύριν), Ταυρομένιον, Χάλαιον, Λαμία, Οίτη (πόλη στην επικράτεια των Μαλιέων), Τολοφών, Δελφοί και πόλεις της αρχαίας Μακεδονίας. Η δωρική phratry («αδελφότητα») έλεγχε την πρόσβαση στα πολιτικά δικαιώματα. Η τρήμερη εορτή περιελάμβανε οικογενειακές τελετές μυήσεως, που δεν αφορούσαν το κράτος:

* Ένας πατέρας συνέστηνε το παιδί του.
* Ο πατέρας παρουσίαζε και πάλι τον γιο του αργότερα, ως νεαρό άνδρα (*κούρον*).
* Ένας σύζυγος παρουσίαζε τη σύζυγό του μετά τον γάμο τους.

Οι αντίστοιχες ονομασίες για τις προσφορές που γίνονταν ήταν *παίδεια*, *[[απελλαία]]* και *γάμηλα*.

Σύνδεση του θεού Απόλλωνα με την οικογένεια υπήρχε και στους Ίωνες, καθώς στην αρχαία Αθήνα μια συνηθισμένη επίκλησή του ήταν εκείνη του «Απόλλωνος *Πατρώου*» (υπήρχε και ομώνυμος ναός).

## Δείτε επίσης
* Απατούρια

## Παραπομπές


Απελλαι
Αγύριος

Ο **Αγύριος** ήταν αρχαίος Αθηναίος δημαγωγός, που έζησε στις αρχές του 4ου αιώνα π.Χ., όταν καταλύθηκε η Τυραννία των Τριάκοντα.

Ο Αγύριος έγινε πολύ δημοφιλής στον αθηναϊκό λαό, επειδή έπεισε την πολιτεία να επαναφέρει σε ισχύ τα θεωρικά, δηλαδή την επιδότηση που διευκόλυνε τους φτωχούς να παρακολουθούν τις θεατρικές παραστάσεις με πολύ φθηνό εισιτήριο. Επίσης εισηγήθηκε την αποζημίωση σε όσους λάβαιναν μέρος στις συνελεύσεις στην Εκκλησία του Δήμου (1 οβολό, περί τα 400 π.Χ., αργότερα 2 και τέλος 3 οβολούς, περί το 359 π.Χ.). Ο Αγύριος μείωσε όμως την αμοιβή των ηθοποιών της κωμωδίας, και για τον λόγο αυτόν ήταν οι μόνοι που τον εχθρεύονταν.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 1 (1972), σελ. 765

Κατηγορία:Αρχαίοι Έλληνες δημαγωγοί
Κατηγορία:Αρχαίοι Αθηναίοι
Αβράμιος

Με το όνομα **Αβράμιος** που είναι εξελληνισμένος τύπος του εβραϊκού ονόματος *Αβραάμ*, αναφέρονται μεταξύ άλλων και τα παρακάτω πρόσωπα:

* Άγιος Αβράμιος, όνομα τουλάχιστον εννέα διαφορετικών αγίων του Χριστιανισμού
* Αβράμιος Ιεροσολύμων, Πατριάρχης Ιεροσολύμων την περίοδο 1775-1787
* Βαρθολομαίος Αβράμιος ο Κρης (άγνωστη νεότερη εποχή), λόγιος και μεταφραστής από την Κρήτη
* Ιωάννης Αβράμιος (1670-1718), Έλληνας λόγιος, ιατρός, δάσκαλος και ιερωμένος

## Δείτε επίσης
* Αβραάμης
* Αβραάμιος ο Νεομάρτυρας ο εκ Βουλγαρίας
Επισκοπή Κισσάμου Χανίων

Η **Επισκοπή** Κισσάμου ή Πλατανιά είναι χωριό και έδρα ομώνυμης κοινότητας του Δήμου Πλατανιά στην Περιφερειακή Ενότητα Χανίων της Κρήτης. Ανήκε στην Επαρχία Κισσάμου του Νομού Χανίων. Βρίσκεται σε υψόμετρο 170, 7 χιλιόμετρα νότια του Κολυμβαρίου ενώ απέχει 14 χιλιόμετρα από την Κίσσαμο (Καστέλλι Κισσάμου) και 19 χιλιόμετρα από τον Πλατανιά.

*Δείτε: *'Κοινότητα Επισκοπής**'

## Σημείωση
Στην Περιφερειακή Ενότητα Χανίων και τον Δήμο Χανίων υπάρχει ο συνώνυμος οικισμός Επισκοπή.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Επισκοπή Κυδωνίας Χανίων

Η **Επισκοπή** είναι οικισμός της κοινότητας Αγιάς του Δήμου Χανίων στην Περιφερειακή Ενότητα Χανίων της Κρήτης. Ανήκε στην Επαρχία Κυδωνίας του Νομού Χανίων. Βρίσκεται επί της οδού Χανίων - Σούγιας σε υψόμετρο 54 μέτρων. Απέχει 500 μέτρα από την Αγιά και 9 χιλιόμετρα από τα Χανιά. Το 2011 είχε 44 κατοίκους.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Χανίων
Αμερικανοκεντρισμός

[μικρογραφία| Μια γελοιογραφία εφημερίδας του 1912 που υπογραμμίζει την επιρροή των [Ηνωμένες Πολιτείες Αμερικής|Ηνωμένων Πολιτειών στη Λατινική Αμερική μετά το Δόγμα Μονρόε .]]
Ο **αμερικανοκεντρισμός** είναι η τάση να υιοθετεί κανείς τον πολιτισμό των Ηνωμένων Πολιτειών Αμερικής ως σημαντικότερο από εκείνους άλλων χωρών ή να κρίνονται ξένοι πολιτισμοί με βάση τα αμερικάνικα πολιτιστικά πρότυπα. Αναφέρεται στην πρακτική της θέασης του κόσμου από μια προοπτική υπερβολικά εστιασμένη στις ΗΠΑ, με μια υπονοούμενη πεποίθηση, είτε συνειδητά είτε υποσυνείδητα, στην υπεροχή της αμερικανικής κουλτούρας.

Ο όρος δεν πρέπει να συγχέεται με τον αμερικανικό εξαιρετισμό, ο οποίος είναι ο ισχυρισμός ότι οι Ηνωμένες Πολιτείες διαφέρουν ποιοτικά από άλλα έθνη και συχνά συνοδεύεται από την αντίληψη ότι οι Ηνωμένες Πολιτείες έχουν υπεροχή έναντι κάθε άλλου έθνους.

## Στα Μέσα Μαζικής Ενημέρωσης
Τα αμερικανικά τηλεοπτικά δίκτυα έχουν γίνει αντιληπτά ότι περιέχουν μια αμερικανοκεντρική προκατάληψη στην επιλογή του υλικού τους.

Μια άλλη περίπτωση αμερικανοκεντρισμού είναι η υψηλή εστίαση που έχουν οι επιχειρήσεις στις αγορές των ΗΠΑ σε σχέση με άλλες χώρες. Συχνά, τα προϊόντα που παράγονται και αναπτύσσονται εκτός των ΗΠΑ εξακολουθούν να διατίθενται στο εμπόριο ως επηρεασμένα από τα πρότυπα των ΗΠΑ.

Σύμφωνα με την Ευρωπαϊκή Επιτροπή, η διακυβέρνηση του Διαδικτύου (ιδίως αυτή που σχετίζεται με την NSA) είναι πολύ αμερικανοκεντρική. Επικρίνει τον σημαντικό ρόλο της αμερικανικής εταιρείας ICANN  στη διαχείρισή του. 
## Παραπομπές


Κατηγορία:Πολιτικοί νεολογισμοί
Κατηγορία:Εθνοκεντρισμός
Μικρά Επισκοπή Ηρακλείου

Η **Μικρά Επισκοπή** (επίσης: Μικρή Επισκοπή) είναι οικισμός της Κοινότητος Παρτίρων του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Ανήκε στην Επαρχία Μονοφατσίου. Βρίσκεται σε υψόμετρο 426 μέτρων, σε απόσταση 1 χιλιόμετρο βόρεια των Παρτίρων. Σύμφωνα με την απογραφή 2021 απογράφησαν 5 κάτοικοι ενώ το 2011 ήταν 3.

## Παραπομπές


Δήμος Μινώα Πεδιάδος
Κατηγορία:Χωριά της περιφερειακής ενότητας Ηρακλείου
Αγριώνια

Τα **Αγριώνια** ήταν αρχαία ελληνική θρησκευτική εορτή προς τιμή του θεού Διονύσου (*Διόνυσος [[Αγριώνιος]]*), η οποία γινόταν κάθε έτος, αρχικώς μόνο στην πόλη του Ορχομενού στη Βοιωτία, και αργότερα και σε άλλες ελληνικές πόλεις. Ο μήνας κατά τον οποίο εορτάζονταν τα Αγριώνια ονομαζόταν επίσης «Αγριώνιος», τουλάχιστον στον Ορχομενό, και αντιστοιχούσε με το χρονικό διάστημα από τα μέσα Σεπτεμβρίου μέχρι τα μέσα Οκτωβρίου.

Την εορτή αυτή περιγράφει λεπτομερώς ο Πλούταρχος. Σύμφωνα με την περιγραφή του, κάθε φθινόπωρο οι γυναίκες του Ορχομενού (και αργότερα και των άλλων πόλεων) προκειμένου να τιμήσουν τον Διόνυσο, ξεχύνονταν στους αγρούς καλώντας τον θεό με το όνομά του να παρουσιασθεί. Οι πλέον θρησκόληπτες κυριεύονταν από ιερή μανία και τριγυρνούσαν επί τρία ημερονύκτια στα βουνά και στα δάση αναζητώντας τον θεό. Με το κλείσιμο της τρίτης ημέρας η αναζήτηση του Διονύσου σταματούσε, μόλις οι ιερείς διέδιδαν ότι ο θεός είχε καταφύγει στο άντρο των Μουσών και είχε κρυφθεί εκεί αναπαυόμενος. Τότε οι γυναίκες επέστρεφαν από παντού στα σπίτια τους και συμμετείχαν σε συμπόσια, που κρατούσαν μέχρι το πρωί και είχαν για ποικιλία και πνευματικά παιχνίδια: συγκεκριμένα, οι πιο ηλικιωμένες γυναίκες έλεγαν αινίγματα, τα οποία προσπαθούσαν να λύσουν οι νεότερες.

Από τα Αγριώνια αποκλείονταν με ποινή θανάτου όλες οι γυναίκες που ανήκαν στο βασιλικό γένος των Μινυών, επειδή οι Μινυάδες ή *Ὀλεῖαι*, οι θυγατέρες του βασιλιά Μινύου, είχαν περιφρονήσει την εορτή και είχαν μείνει στο παλάτι κλώθοντας και υφαίνοντας, αντί να τρέχουν στα βουνά και τα λαγκάδια για να λατρέψουν τον θεό. Η ποινή του θανάτου επιβαλλόταν από τους ιερείς στις παραβάτιδες, αλλά ο άγριος αυτός άγραφος νόμος καταργήθηκε αργότερα. Σύμφωνα με άλλη εκδοχή, πάλι κατά τον Πλούταρχο, ο φόνος ήταν μια ανθρωποθυσία, κατά την οποία ο ιερέας του Διονύσου κυνηγούσε με ένα σπαθί στο χέρι μια απόγονο των Μινυαδών και τη σκότωνε ως έθιμο. Αυτή η πρακτική λέγεται ότι διακόπηκε αργότερα, όταν επισυνέβησαν κακοί οιωνοί. Ωστόσο, μετά την κατάργηση του εθίμου, κατά την εποχή του ίδιου του Πλουτάρχου, ένας φανατικός ιερέας του Διονύσου, ο Ζωιλός, σκότωσε με τσεκούρι μια γυναίκα από το «απαγορευμένο» γένος, την οποία είδε να συμμετέχει στα Αγριώνια. Το έγκλημα αυτό προκάλεσε γενικευμένη εξέγερση και τότε με επέμβαση των Ρωμαίων τα Αγριώνια καταργήθηκαν οριστικά σε ολόκληρη την Ελλάδα. Ορίσθηκε μάλιστα βαρύ πρόστιμο για την πόλη του Ορχομενού σε περίπτωση που οι γυναίκες της θα επιχειρούσαν να ξαναεορτάσουν τα Αγριώνια.

Προς τιμή του θεού Διονύσου πολλοί αρχαίοι Έλληνες ποιητές έγραψαν στίχους, τους οποίους τραγουδούσαν στην εορτή των Αγριωνίων. Μεταξύ των ποιητών αυτών ξεχωρίζουν ο Αλκαίος ο Μυτιληναίος και ο Βακχυλίδης ο Κείος.
## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 1 (1972), σελ. 726
* Το λήμμα «Agrionia» στην *[[Encyclopædia Britannica]]*, 11η έκδοση, επιμ. Hugh Chisholm, Cambridge University Press, 1911, τόμ. 1, σελ. 424

Αγριωνια